cyanic-selkie/wikianc huggingface dataset:
ยัสนายาปอลยานา
ในเดือนมิถุนายนปี 1921 ยัสนายาปอลยานาได้กลายเป็นทรัพย์สินของรัฐและกลายเป็นพิพิธภัณฑ์รำลึกอย่างเป็นทางการ โดยผู้อำนวยการแรกคืออะเลคซันดรา ตอลสตายา บุตรสาวของเลโอ ตอลสตอย ผู้ดูแลพิพิธภัณฑ์คนปัจจุบันคือเหลนของเหลนของตอลสตอย วลาดีมีร์ ตอลสตอย พิพิธภัณฑ์จัตแสดงของใช้ส่วนตัวของตอลสตอย รวมทั้งห้องสมุดที่มีหนังสือกว่า 22,000 เล่ม และสวนสาธารณะที่มีหลุมฝังศพไม่มีอะไรตกแต่งของตอลสตอย
ในเดือนตุลาคมปี 1941 ขณะที่ทหารเยอรมันบุกกรุงมอสโก ลัง 110 ลังที่เต็มไปด้วยทรัพย์สินของพิพิธภัณฑ์ถูกย้ายจากกรุงมอสโกแล้วไปที่เมืองตอมสค์ ที่ดินถูกครอบครองโดยเยอรมันเป็นเวลา 45 วัน โดยเปลื่ยนบ้านของตอลสตอยให้เป็นโรงพยาบาลและทหารเยอรมันที่เสียชีวิตในโรงพยาบาลถูกฝังอยู่รอบ ๆ หลุมฝังศพของตอลสตอย ระหว่างการยึดครองเกิดเพลิงไหม้ที่ชั้นบนของบ้าน หลังสงครามบ้านของตอลสตอยก็ได้รับการบูรณะให้เหมือนกับที่ตอลสตอยเคยอาศัยอยู่ที่นั่น โซเวียตใช้เหตุการณ์นี้เป็นโฆษณาชวนเชื่อว่าชาวเยอรมันไม่สนใจคุณค่าทางวัฒนธรรมของบ้านนี้ ดั่งในภาพยนตร์สารคดีสงครามในปี 1942 เรื่อง ราซกรอมเนเมซคีฮ์วอยสคปอดมอสควอย
กีฬาแฮนด์บอลในโอลิมปิกฤดูร้อน 1992
การแข่งขันแฮนด์บอลในโอลิมปิกฤดูร้อน 1992 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 8 สิงหาคม พ.ศ. 2535 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 20 ประเทศ
ไฟนอลแฟนตาซี ไทป์-0
ไฟนอลแฟนตาซี ไทป์-0 หรือ ไฟนอลแฟนตาซี เรย์ชิกิ (Final Fantasy Type-0; ファイナルファンタジー 零式 (Fainaru Fantajī Reishiki)) เป็นเกมสมมติบทบาทกึ่งแอคชัน ในชุดเกมแฟบูลา โนวา คริสตัลลิส: ไฟนอล แฟนตาซี พัฒนาและจัดจำหน่ายโดยบริษัทสแควร์เอนิกซ์ลงบนเครื่องเล่นเกม เพลย์สเตชันพอร์เทเบิล วางจำหน่ายในญี่ปุ่นเมื่อวันที่ 27 ตุลาคม พ.ศ. 2554 และมีการประกาศพัฒนาเกมในเวอร์ชันความละเอียดสูง (เอชดี) สำหรับเพลย์สเตชัน 4 และเอกซ์บอกซ์ วัน ในอีกสามปีต่อมา โดยจะวางจำหน่ายในช่วงเดือนมีนาคม พ.ศ. 2558
เรื่องราวในไฟนอลแฟนตาซี ไทป์-0 เกิดในโลกออร์เรียนซ์ ซึ่งประกอบด้วยดินแดน 4 แห่ง ได้แก่ รัฐรูบรัม จักรวรรดิมิลิเทส สหพันธรัฐลอริแคน และราชอาณาจักรคองคอร์เดีย ดินแดนแต่ละแห่งครอบครองคริสตัลที่มีความสามารถแตกต่างกัน รูบรัมครอบครองคริสตัลสุซากุ ขุมพลังเวทมนตร์ มิลิเทสครอบครองคริสตัลเบียกโกะ แหล่งเสริมความแข็งแกร่งแก่อาวุธ ลอริแคนครอบครองคริสตัลเก็นบุที่มีพลังการปกป้อง และคองคอร์เดียครอบครองคริสตัลโซเรียว พลังแห่งมังกร โดยคริสตัลทั้งสี่ตั้งชื่อตามอสูรปกครองศักดิ์สิทธิ์ตามความเชื่อของชาวจีน
ไฟนอลแฟนตาซี ไทป์-0 มีตัวละครที่สามารถบังคับตลอดเกมทั้งหมด 14 คน ทุกคนเป็นนักเรียนชั้นเรียนที่ศูนย์ (คลาสซีโร) ของเพริสทีเลียมสุซากุ ได้แก่ เอซผู้ใช้ไพ่ ดิวส์ผู้ใช้ฟลุต เตรผู้ใช้ธนู แกตร์ผู้ใช้ปืนเวทมนตร์ ซิงก์ผู้ใช้กระบอง ไซก์ผู้ใช้ง้าว เซเวนผู้ใช้แส้ เอทผู้ใช้สนับมือ ไนน์ผู้ใช้หอก แจ็คผู้ใช้ดาบคะตะนะ ควีนผู้ใช้ดาบ คิงผู้ใช้ปืน มาคิน่าผู้ใช้กระบี่ และเรมผู้ใช้กริช
ระบบการเล่นของเกมจะใช้การรับภารกิจเป็นหลัก โดยการต่อสู้ในเกมได้พัฒนาแอกทีฟ ไทม์ แบทเทิล ที่ใช้ใน ไครซิสคอร์:ไฟนอลแฟนตาซี VII และ เดอะ เธิร์ด เบิร์ธเดย์ ให้มีความเร็วมากขึ้น การพัฒนาตัวละครนั้นจะใช้ระบบอัลโตคริสตาเรี่ยม เมื่อผู้เล่นกำจัดศัตรูจะได้พลังงานที่เรียกว่า "แฟนโตม่า" พลังนี้จะฟื้นฟูค่าพลังเวทย์ของผู้เล่นและนำมาพัฒนาความสามารถด้านเวทมนตร์ของผู้เล่น ส่วนแผนที่ของเกม นอกจากจะเป็นแผนที่กว้างและศัตรูเกิดแบบสุ่มเช่นเดียวกับไฟนอลแฟนตาซีภาค 1-9 แล้ว ผู้เล่นยังสามารถขี่ช็อคโคโบะ เข้าร่วมการรบย่อย และขับยานเหาะเพื่อต่อสู้กับยานของศัตรูหรือมังกรได้อีกด้วย
นิวสเปน
นิวสเปน มีชื่ออย่างเป็นทางการว่า เขตอุปราชนิวสเปน (Virreinato de Nueva España; ) หรือ ราชอาณาจักรนิวสเปน เป็นแก่นแท้ทางดินแดนที่สำคัญของจักรวรรดิสเปน ซึ่งถูกสถาปนาโดยสเปนสมัยราชวงศ์ฮาพส์บวร์คในช่วงการล่าอาณานิคมในทวีปอเมริกาของสเปน และมีเมืองหลวงอยู่ที่เม็กซิโกซิตี โดยที่เขตอำนาจศาลของนิวสเปนประกอบด้วยพื้นที่ขนาดใหญ่ ซึ่งรวมไปถึงพื้นที่ที่ในปัจจุบันคือประเทศเม็กซิโก, พื้นที่ในภาคตะวันตกเฉียงใต้ของสหรัฐและรัฐแคลิฟอร์เนียในทวีปอเมริกาเหนือเป็นส่วนใหญ่, อเมริกากลาง, ตอนเหนือของทวีปอเมริกาใต้ และดินแดนในหมู่เกาะแปซิฟิกหลายเขต
ยศทหารกองทัพอากาศฝรั่งเศส
ตารางข้างล่างต่อไปนี้คือข้อมูลเกี่ยวกับยศทหารของกองทัพอากาศฝรั่งเศส
เปรียบเทียบยศทหารอากาศ
ตารางข้างล่างต่อไปนี้คือข้อมูลเกี่ยวกับยศทหารอากาศของประเทศที่เคยเป็นอดีตอาณานิคมฝรั่งเศส
เอตโตเร โรโมลี
เอตโตเร โรโมลี (9 เมษายน ค.ศ. 1938 ที่เมืองฟลอเรนซ์ – 14 มิถุนายน ค.ศ. 2018 ที่เมืองอูดิเน) เป็นนักการเมืองชาวอิตาลี  เป็นสมาชิกพรรคฟอร์ซ่า อิตาเลีย และเป็นนายกเทศมนตรีของโกริเซีย ตั้งแต่ปี ค.ศ. 2007 จนถึงปี ค.ศ. 2017
รายชื่อพายุหมุนเขตร้อนในอดีต
วิธีปฏิบัติอย่างเป็นทางการในการตั้งชื่อพายุหมุนเขตร้อนเริ่มต้นขึ้นในปี พ.ศ. 2488 ภายในแอ่งแปซิฟิกตะวันตก การตั้งชื่อตำเนินอย่างต่อเนื่องนับจากนั้นหลายปี จนปี พ.ศ. 2493 เริ่มมีการตั้งชื่อให้กับพายุโซนร้อนในมหาสมุทรแอตแลนติกเหนือ ในมหาสมุทรแอตแลนติก ชื่อที่นำมาใช้มีต้นแบบมาจากสัทอักษรในช่วงสงครามโลกครั้งที่สอง แต่ถูกเปลี่ยนในปี พ.ศ. 2496 ไปใช้ชื่อสตรีที่จะตั้งใหม่ในทุก ๆ ปีแทน คราวนี้การตั้งชื่อให้กับพายุหมุนเขตร้อนก็ยังได้เริ่มต้นขึ้นในส่วนแปซิฟิกใต้และตอนกลางด้วยเช่นกัน อย่างไรก็ตาม การตั้งชื่อให้กับพายุหมุนเขตร้อนในมหาสมุทรแปซิฟิกตะวันออกไม่ได้เริ่มขึ้น จนกระทั่งปี พ.ศ. 2503 โดยเป็นการใช้ชื่อต้นแบบชุดเดียววนซ้ำเป็นประจำทุกปี ใน พ.ศ. 2503 การตั้งชื่อยังได้เริ่มต้นขึ้นในมหาสมุทรอินเดียตะวันตกเฉียงใต้ด้วย และในปี พ.ศ. 2506 หน่วยบริการอุตุนิยมวิทยาฟิลิปปินส์ก็ได้เริ่มตั้งชื่อให้กับพายุหมุนเขตร้อนที่ก่อตัวหรือเคลื่อนตัวเข้าไปในเขตพื้นที่รับผิดชอบของหน่วยงาน อีกทั้งในช่วงปลายปีเดียวกัน ศูนย์เตือนภัยพายุหมุนเขตร้อนในภูมิภาคออสเตรเลีย ก็ยังได้เริ่มตั้งชื่อให้กับพายุไซโคลนด้วย ในปี พ.ศ. 2554 ศูนย์อุทกศาสตร์กองทัพเรือบราซิล ได้เริ่มใช้ชื่อในรายการเพื่อตั้งชื่อให้กับพายุหมุนเขตร้อนในแอ่งแอตแลนติกใต้เช่นกัน
แปซิฟิกตะวันตกเฉียงเหนือ
จนเมื่อวันที่ 1 มกราคม พ.ศ. 2543 กรมอุตุนิยมวิทยาญี่ปุ่น ในฐานะของศูนย์อุตุนิยมวิทยาชำนัญพิเศษประจำภูมิภาค ได้เข้ามารับหน้าที่ในการตั้งชื่อให้กับพายุหมุนเขตร้อนในแอ่งนี้ ชื่อที่ใช้เป็นชื่อที่ได้รับการคัดเลือกจากคณะกรรมการพายุไต้ฝุ่น (Typhoon Committee) ขององค์การอุตุนิยมวิทยาโลก จากบรรดาชื่อที่ถูกส่งเข้ามาโดยหลากประเทศที่ร่วมกันขึ้นเป็นคณะกรรมการพายุไต้ฝุ่น
ฟิลิปปินส์
นับตั้งแต่ปี พ.ศ. 2506 สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ทำการกำหนดชื่อให้กับพายุหมุนเขตร้อนที่เคลื่อนตัวผ่านเข้ามาในพื้นที่ของสำนักงานฯ โดยไม่ได้อิงกับมาตรฐานด้านการกำหนดชื่อพายุหมุนเขตร้อนขององค์การอุตุนิยมวิทยาโลก ที่ให้กำหนดชื่อให้กับพายุหมุนเขตร้อนเมื่อมีความเร็วลมถึง 65 กิโลเมตรต่อชั่วโมง (40 ไมล์ต่อชั่วโมง) ซึ่ง PAGASA ได้ดำเนินการกำหนดชื่อให้กับพายุดีเปรสชันเขตร้อนใดก็ตาม ที่เคลื่อนตัวเข้าสู่หรือก่อตัวขึ้นภายในเขตของสำนักงาน ลักษณะรายชื่อของพายุหมุนเขตร้อนนั้นแบ่งออกเป็นสี่ชุด แต่ละชุดจะถูกหมุนเวียนใช้เป็นประจำทุกปี โดยชื่อใดที่สร้างความเสียหายเกิน 1 พันล้านเปโซฟิลิปปินส์และ/หรือทำให้มีผู้เสียชีวิตมากกว่า 300 คน จะถูกถอนออกจากชุด และหากในแต่ละปีชื่อในชุดนั้นไม่เพียงพอต่อการใช้งาน ก็จะมีการนำรายชื่อในชุดเสริมออกมาใช้งาน
แอตแลนติกเหนือ
ปี พ.ศ. 2493 พายุหมุนเขตร้อนที่สำนักลมฟ้าอากาศสหรัฐ (US Weather Bureau) ชี้ว่ามีความรุนแรงในระดับพายุโซนร้อนจะได้รับการตั้งชื่อ เดิมนั้น ชื่อพายุจะถูกเรียงตามลำดับสัทอักษรในสมัยสงครามโลกครั้งที่สอง ต่อมาในปี พ.ศ. 2495 มีการพัฒนาสัทอักษรรุ่นใหม่ขึ้น ทำให้เกิดความสับสนในบางฝ่ายเนื่องจากมีความต้องการใช้สัทอักษรรุ่นใหม่ ในปี พ.ศ. 2496 เพื่อบรรเทาความสับสนนักพยากรณ์อากาศจึงใช้ชุดของรายชื่อผู้หญิงจำนวน 23 ชุด โดยหลังจากฤดูพายุเฮอริเคนแอตแลนติก พ.ศ. 2496 การรับฟังความคิดเห็นจากสาธารณชนเกี่ยวกับแนวคิดดูเหมือนเป็นที่น่าพึงพอใจ ดังนั้นจึงได้มีการใช้รายชื่อชุดเดียวกันนั้นสำหรับปีถัด ๆ ไปด้วย โดยมีการเปลี่ยนแปลงชื่อเพียงชื่อเดียว คือ กิลดา (Gilda) จาก เกล (Gail) อย่างไรก็ตาม หลังจากที่พายุเช่น แครอล และ เฮเซิล ถูกเผยแพร่ออกไปเป็นจำนวนมากในระหว่างฤดูกาล พ.ศ. 2496 นักพยากรณ์อากาศจึงได้พัฒนารายชื่อชุดใหม่ขึ้นสำหรับฤดูกาล พ.ศ. 2498 อย่างไรก็ตาม ก่อนหน้าที่ฤดูกาลดังกล่าวจะมาถึง พายุโซนร้อนที่ทวีกำลังแรงขึ้นในวันที่ 2 มกราคม พ.ศ. 2498 นั้นได้รับการตั้งชื่อว่า อลิซ และรายชื่อชุดใหม่จึงถูกพัฒนาขึ้นและนำมาใช้งานในปี พ.ศ. 2498 เลย โดยเริ่มต้นที่ เบรนดา เรียงไปตามตัวอักษรจนถึง เซลดา และก่อนถึงฤดูกาล พ.ศ. 2503 จึงได้มีการพัฒนารายชื่อชุดใหม่ขึ้นอีกครั้ง โดยในปี พ.ศ. 2503 นักพยากรณ์อากาศได้ตัดสินใจเริ่มต้นการใช้รายชื่อแบบหมุนเวียนกันไปตามลำดับ และเนื่องจากมีการแบ่งรายชื่อออกเป็นสี่ชุด จึงมีรายชื่อเรียงตามตัวอักษรถูกใช้ซ้ำกันในทุก ๆ สี่ปี ชื่อชุดดังกล่าวนี้ใช้รายชื่อพายุไต้ฝุ่นในมหาสมุทรแปซิฟิกเดิมเป็นตัวอย่าง แต่เว้นตัวอักษร Q, U, X, Y และ Z ไป ชุดรายชื่อสี่ชุดนั้นถูกใช้จนถึงปี พ.ศ. 2515 เมื่อองค์การบริหารมหาสมุทรและชั้นบรรยากาศแห่งชาติ (NOAA) ได้นำรายชื่อจำนวน 9 ชุดที่เตรียมไว้มาใช้แทนที่ ในปี พ.ศ. 2520 NOAA ได้ตัดสินใจยกเลิกการควบคุมการคัดเลือกชื่อ และเปิดทางให้คณะกรรมการในระดับภูมิภาคขององค์การอนามัยโลกได้ทำการคัดเลือกรายชื่อชุดใหม่ ซึ่งรายชื่อชุดใหม่นั้นมีการเพิ่มชื่อผู้ชายและชื่อจากภาษาสเปนและภาษาฝรั่งเศสเข้าไป เพื่อให้สะท้อนถึงวัฒนธรรมและภาษาทั้งหมดภายในมหาสมุทรแอตแลนติก และองค์การอุตุนิยมวิทยาโลกได้ตัดสินให้รายชื่อชุดใหม่ของพายุเฮอริเคนนั้นเริ่มใช้ในปี พ.ศ. 2522 ตั้งแต่ปี พ.ศ. 2522 จึงมีการใช้รายชื่อชุดนั้นมาโดยตลอด และมีการถอนชื่อพายุที่มีนัยสำคัญออกจากรายการ และแทนที่ด้วยชื่อใหม่แทน ในปี พ.ศ. 2545 เริ่มมีนำรายชื่อจากชุดรายชื่อหลักที่ใช้ในปีนั้น มากำหนดให้กับพายุหมุนกึ่งเขตร้อน ต่อมาในปี พ.ศ. 2548 ปรากฏว่าชื่อที่เตรียมไว้ทั้งรายการถูกใช้จนหมดไป จึงต้องมีการใช้แผนฉุกเฉินที่เตรียมไว้ นั้นคือการนำชื่อของตัวอักษรในภาษากรีกมาใช้ตามลำดับ นับตั้งแต่นั้นมา มีความพยายามเกิดขึ้นสองถึงสามครั้งที่จะกำจัดชื่อภาษากรีกออกไป เนื่องจากเห็นว่าไม่สอดคล้องกับมาตรฐานการตั้งชื่อที่ใช้กันในพายุหมุนเขตร้อน และถือว่าไม่เป็นที่รู้จัก และสร้างความสับสนให้แก่ประชาชนโดยทั่วไป อย่างไรก็ตาม รายชื่อสำรองของแต่ละปีนั้นคาดกันว่าจะไม่ถูกนำมาใช้บ่อยนักพอที่จะต้องเปลี่ยนแปลงกระบวนการตั้งชื่อใด ๆ ที่มีอยู่แล้ว ดังนั้นจึงจะมีการใช้ชื่อเป็นชื่อตัวอักษรภาษากรีกหากมีพายุก่อตัวขึ้นอีกครั้ง
แปซิฟิกตะวันออก
ภายในแอ่งแปซิฟิกตะวันออกระหว่างชายฝั่งด้านตะวันตกของสหรัฐไปทางตะวันตกจนถึงเส้นลองจิจูดที่ 140 องศาตะวันตก การตั้งชื่อพายุหมุนเขตร้อนเริ่มขึ้นในปี พ.ศ. 2503 โดยเป็นชุดรายชื่อที่ประกอบด้วยชื่อสตรีจำนวนสี่ชุด เดิมออกแบบมาให้ใช้ต่อเนื่องกันไปก่อนจะเป็นระบบวนซ้ำชื่อ ในปี พ.ศ. 2508 หลังจากใช้ชุดรายชื่อไปแล้ว มีการตัดสินใจย้อนกลับไปใช้ชื่อแรกสุดของชุดรายชื่อที่สอง และเริ่มใช้ชื่อแบบวนซ้ำไปเป็นประจำทุกปี ในปี พ.ศ. 2520 หลังจากการประท้วงโดยกลุ่มสิทธิสตรีหลายกลุ่ม องค์การบริหารมหาสมุทรและชั้นบรรยากาศแห่งชาติสหรัฐจึงตัดสินใจสละซึ่งสิทธิในการควบคุมการคัดเลือกชื่อ โดยให้คณะกรรมการภูมิภาคขององค์การอุตุนิยมวิทยาโลกเป็นผู้คัดเลือกชื่อใหม่แทน องค์การอุตุนิยมวิทยาโลกจึงได้จัดสรรชุดรายชื่อขึ้นมาหกชุด ซึ่งประกอบด้วยชื่อของทั้งสตรีและบุรุษและให้ใช้หมุนเวียนกันไปทุกหกปี นอกจากนี้ยังได้ตัดสินให้มีการใช้ชื่อพายุเฮอริเคนใหม่ในปี พ.ศ. 2521 ซึ่งเร็วกว่าในมหาสมุทรแอตแลนติกหนึ่งปีด้วย นับแต่ปี พ.ศ. 2521 เป็นต้นมาจึงมีการใช้ชื่อในชุดรายชื่อเดียวกันมาโดยตลอด ชื่อใดที่มีความสำคัญจะถูกถอนออกจากชุดรายชื่อและจะมีการตั้งชื่อเข้าไปทดแทน เมื่อชื่อในชุดรายชื่อที่เตรียมไว้สำหรับฤดูกาลนั้น ๆ หมดลง จะใช้แผนการปฏิบัติเช่นเดียวกับในมหาสมุทรแอตแลนติก นั่นคือการใช้ชื่อของอักษรกรีกมาเป็นชื่อพายุไปตามลำดับ อย่างไรก็ตาม ไม่เคยมีการใช้แผนการดังกล่าวเลย แม้ว่าในปี พ.ศ. 2528 จะมีการเพิ่มชื่อพายุในหมวดอักษร X, Y และ Z ลงไปเพื่อหลีกเลี่ยงการใช้แผนการนั้นก็ตาม เนื่องการใช้แผนชื่ออักษรกรีกกับฤดูพายุของมหาสมุทรแอตแลนติกเหนือในปี พ.ศ. 2548 จึงเริ่มมีการพยายามล้มเลิกแผนการดังกล่าวบ้าง เนื่องด้วยความไม่สอดคล้องกับมาตรฐานการตั้งชื่อพายุหมุนเขตร้อน ไม่เป็นที่รู้จัก และอาจทำให้สาธารณะเกิดความสับสนได้ หลังจากฤดู พ.ศ. 2563 ของมหาสมุทรแอตแลนติกเหนือที่มีการใช้แผนชื่ออักษรกรีก องค์การอุตุนิยมวิทยาโลกจึงได้ตัดสินใจล้มเลิกแผนชื่ออักษรกรีกกับทั้งสองแอ่งมหาสมุทร และสร้างชุดรายชื่อเพิ่มเติมแอ่งละชุดเพื่อใช้ในกรณีชื่อหมดแทน
แปซิฟิกกลาง (เส้นแบ่งวันถึงเส้น 140°ตะวันตก)
ในปี พ.ศ. 2493 พายุหมุนเขตร้อนลูกหนึ่งที่ส่งผลกระทบกับหมู่เกาะฮาวายได้รับชื่อว่า เอเบิล (Able) หลังจากที่ไม่มีพายุหมุนเขตร้อนส่งผลกระทบต่อหมู่เกาะฮาวายมาเป็นเวลานับหลายปี โดยพายุลูกดังกล่าวยังได้รับการตั้งชื่อว่า ซาโลเม (Salome) จากสำนักงานบริการลมฟ้าอากาศในกวมด้วย ก่อนที่จะเป็นที่รู้จักโดยทั่วไปในฐานะพายุเฮอริเคนฮีกี โดยชื่อ ฮีกี (Hiki) นั้นเป็นชื่อในภาษาฮาวาย  ในปี พ.ศ. 2495 พายุไต้ฝุ่นโอลีฟได้ก่อตัวขึ้นภายในมหาสมุทรแปซิฟิกกลาง แต่ไม่ได้รับการตั้งชื่อจนกระทั่งตัวระบบพายุเคลื่อนตัวข้ามเส้นแบ่งเขตวันสากล และเข้าสู่แอ่งมหาสมุทรแปซิฟิกตะวันตกไป ภายในปี พ.ศ. 2500 มีพายุหมุนเขตร้อนจำนวนสามลูกที่ก่อตัวขึ้นภายในมหาสมุทรแปซิฟิกกลาง ซึ่งได้รับการตั้งชื่อว่า กาโนอา, เดลลา และ นีนา ตามลำดับ โดยชื่อทั้งสามเป็นชื่อที่ได้รับการตั้งโดยสำนักอุตุนิยมวิทยาทหารฮาวาย ต่อมาได้มีการตัดสินใจให้พายุหมุนเขตร้อนในอนาคตนั้น ได้รับการตั้งชื่อโดยการยืมชื่อจากชุดรายชื่อของมหาสมุทรแปซิฟิกตะวันตก ภายหลังในปี พ.ศ. 2522 จึงได้มีการนำระบบการตั้งชื่อพายุเป็นภาษาฮาวายกลับมาใช้อีกครั้ง โดยเป็นชุดรายชื่อที่แบ่งออกเป็น 5 ชุด ชื่อในชุดมีลักษณะเป็นชื่อที่ใช้ตัวอักษรของภาษาฮาวายเพียง 12 ตัว โดยในแต่ละชุดเวียนกันไปตามปี อย่างไรก็ตาม หลังจากที่ไม่มีพายุก่อตัวขึ้นเลยในบริเวณนี้ระหว่างปี พ.ศ. 2522 ถึง 2524 ชุดรายชื่อแบบใช้รายปีจึงถูกปลดออกไป และถูกแทนที่ด้วยชุดรายชื่อจำนวน 4 ชุดแบบใช้ต่อเนื่องกันไปแทน โดยก่อนหน้าฤดูพายุเฮอริเคน พ.ศ. 2550 ศูนย์เฮอริเคนแปซิฟิกกลาง (CPHP) ได้นำชุดรายชื่อที่ได้รับการแก้ไขเป็นภาษาฮาวายสำหรับมหาสมุทรแปซิฟิกกลางมาใช้ โดยเป็นการทำงานร่วมกันระหว่างภาควิชาฮาวายศึกษา มหาวิทยาลัยฮาวายและทางศูนย์เฮอริเคนแปซิฟิกกลาง โดยการแก้ไขดังกล่าวเป็นการทบทวนความหมายของชื่อให้ถูกต้อง และให้ชื่อมีความเหมาะสมในการใช้ทางประวัติศาสตร์และวัฒนธรรม
มหาสมุทรอินเดียเหนือ
ในช่วงการประชุมประจำปี พ.ศ. 2543 คณะอภิปรายเรื่องพายุหมุนเขตร้อนในอินเดียเหนือขององค์การอุตุนิยมวิทยาโลก/คณะกรรมการเศรษฐกิจและสังคมแห่งเอเชียและแปซิฟิก ได้ตกลงเกี่ยวกับหลักการเริ่มต้นกำหนดชื่อให้กับพายุไซโคลนที่ก่อตัวขึ้นภายในมหาสมุทรอินเดียเหนือ ทำให้คณะอภิปรายได้ร้องขอให้ประเทศสมาชิกดำเนินการส่งรายชื่อมาประเทศละ 10 ชื่อแก่ผู้เสนอรายงานการประชุมภายในสิ้นปี พ.ศ. 2543 ในการประชุมของคณะอภิปราย พ.ศ. 2544 ผู้เสนอรายงานการประชุมรายงานว่ามีประเทศสมาชิกดำเนินการส่งชื่อแล้วทั้งสิ้นเจ็ดจากแปดประเทศ โดยประเทศอินเดีย ปฏิเสธที่จะส่งรายชื่อให้แก่ผู้เสนอรายงานการประชุม เนื่องจากมีข้อจำกัดเกี่ยวกับการกำหนดชื่อให้กับพายุหมุนเขตร้อน ในเรื่องเกี่ยวกับความหลากหลายของภูมิภาค วัฒนธรรม และภาษาของบรรดาประเทศสมาชิกคณะอภิปรายเอง ทำให้คณะอภิปรายได้ศึกษาชื่อที่ถูกส่งเข้ามาแล้ว พบว่าชื่อบางส่วนนั้นไม่เป็นที่ดึงดูดต่อสาธารณชนหรือสื่อมวลชน และได้ร้องขอให้ประเทศสมาชิกนั้นได้ดำเนินการส่งรายชื่อมาใหม่เสีย ซึ่งในการประชุมปีถัด ๆ มา ผู้เสนอรายงานการประชุมรายงานว่ามีการตอบรับที่ไม่ดีจากประเทศสมาชิกในการส่งรายชื่อชุดใหม่ ในการตอบสนองนั้น คณะอภิปรายเองรู้สึกว่าการดำเนินงานต่อไปและการกระตุ้นต่อประเทศสมาชิกให้ร่วมมือกัน และส่งรายชื่อของตนแก่ผู้เสนอรายงานการประชุมนั้นเป็นสิ่งสำคัญยิ่ง ในที่สุดจึงมีการส่งรายชื่อมาในการประชุมปี พ.ศ. 2547 ซึ่งประเทศอินเดียก็ยังไม่ดำเนินการส่งรายชื่ออีกเช่นเดิม แม้ว่าจะมีแนวโน้มแล้วก็ตาม ผู้เสนอรายงานการประชุมจึงเสนอชุดรายชื่อทั้งสี่ที่จะนำมาใช้ พร้อมทั้งช่องว่างสำหรับชื่อในส่วนของประเทศอินเดีย และแนะนำให้ศูนย์อุตุนิยมวิทยาชำนัญพิเศษประจำภูมิภาคนิวเดลีของกรมอุตุนิยมวิทยาอินเดียให้เริ่มการตั้งชื่อพายุหมุนเขตร้อน นอกจากนี้ ผู้เสนอรายงานการประชุมยังแนะนำให้มีการทดลองใช้รายชื่อที่ถูกตั้งไว้แล้วนี้ ในระหว่างเดือนพฤษภาคมหรือมิถุนายนของฤดูกาล พ.ศ. 2547 และควรใช้รายชื่อชุดนี้จนถึงปี พ.ศ. 2552 เท่านั้น เมื่อมีการร่างชุดรายชื่อที่จะใช้ในช่วงสิบปีต่อจากนั้นขึ้นใหม่ โดยชุดรายชื่อดังกล่าวได้เสร็จสมบูรณ์ในเดือนพฤษภาคม พ.ศ. 2547 หลังจากที่ประเทศอินเดียดำเนินการส่งรายชื่อ อย่างไรก็ตาม ไม่มีการใช้รายชื่อชุดดังกล่าวจนถึงเดือนกันยายน พ.ศ. 2547 เมื่อกรมอุตุนิยมวิทยาอินเดียได้ใช้ชื่อแรกของชุด โอนิล (Onil) กับพายุหมุนเขตร้อนในพื้นที่
ตำบลในเวียง (อำเภอเมืองน่าน)
ในเวียง เป็นตำบลหนึ่งในอำเภอเมืองน่าน จังหวัดน่าน ตั้งอยู่ฝั่งขวาของแม่น้ำน่าน มีการปกครองแบบส่วนท้องถิ่นในรูปแบบเทศบาลเมือง ภายในตำบลเป็นที่ตั้งของส่วนราชการ สถานศึกษา สถานพยาบาล และเป็นศูนย์กลางความเจริญของจังหวัดน่าน
การปกครองส่วนท้องถิ่น
เทศบาลเมืองน่านมีพื้นที่ครอบคลุมตำบลในเวียงทั้งหมด
เขตอุปราชแห่งเปรู
เขตอุปราชแห่งเปรู (Virreinato del Perú; Viceroyalty of Peru) คือบริเวณที่อยู่ภายใต้การปกครองของจักรวรรดิสเปนในแถบอเมริกาใต้ พื้นที่ในช่วงแรกได้แก่บริเวณประเทศเปรูและประเทศชิลีในปัจจุบัน ต่อมาจึงได้ขยายเขตออกจนครอบคลุมพื้นที่เกือบทั้งหมดของทวีป ศูนย์กลางการปกครองของเขตนี้คือ ลิมา โดยสเปนจะส่งอุปราชเข้ามาปกครอง ขึ้นตรงต่อกษัตริย์สเปน
วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง
วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง เป็นซีรีส์ทาง ช่องดิสนี่ ชาแนล ที่เริ่มออกอากาศตั้งแต่ปี 2007. ซีรีส์เรื่องนี้ เป็นที่นิยมอย่างมากของเด็กและวัยรุ่นทั่วโลก มีเนื้อหาเกี่ยวกับ เวทมนตร์แฟนตาซี ซึ่งปัจจุบันได้ผลิตมาถึงซีซั่น 3 แล้ว, ซีรีส์เรื่องนี้ถูกผลิตขึ้นโดย ท็อดด์ กรีนน์วาล์ด และนำแสดงโดยดารานำ 3 คนคือ เซเลน่า โกเมซ เดวิด เฮนรี่   เจ๊ก ออสติน  , ซีรีส์เรื่องนี้ได้รับความนิยมอย่างมาก จึงได้ถูกถ่ายทำสร้างเป็นภาพยนตร์ขึ้นในปี 2009
พริทาม ซิงห์
พันตรี พริทาม ซิงห์ (เกิด 2 สิงหาคม ค.ศ. 1976) เป็นนักการเมืองและนักกฎหมายชาวสิงคโปร์ เป็นหัวหน้าพรรคแรงงานและเป็นผู้นำฝ่ายค้านในสภาผู้แทนราษฎรสิงคโปร์ เมื่อวันที่ 8 เมษายน ค.ศ. 2018 ซึ่งก่อนหน้านี้เป็นผู้ช่วยเลขาธิการพรรคแรงงาน ตั้งแต่ปี ค.ศ. 2016 พริทาม ซิงห์เคยเป็นทหารกองทัพสิงคโปร์ จนกระทั่งปี ค.ศ. 2002 และได้รับยศพันตรี ในปี ค.ศ. 2011 ได้มีการเลือกตั้งทั่วไปในประเทศสิงคโปร์ พริทามได้เป็น 1 ใน 5 สมาชิกของพรรคแรงงาน ที่ได้รับการเลือกตั้งให้เป็นสมาชิกสภาผู้แทนราษฎร
วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง
ตัวละคร
เฉพาะนักแสดงนำ
เซเลน่า โกเมซ แสดงเป็น อเล็กซานดร้า "อเล็กซ์" มาการิต้า รูสโซ- เป็นพี่สาวคนกลาง เธอมักจะมีปัญหาเวลาใช้เวทมนตร์อยู่เสมอ และไม่ค่อยสนใจกฎการใช้เวทมนตร์เท่าไร จึงทำให้เกิดปัญหามากมายเมื่อ อเล็กซ์ ใช้เวทมนตร์ เธอไม่เก่งทั้งโรงเรียนธรรมดา และ โรงเรียนเวทมนตร์
เดวิด เฮนรี่ แสดงเป็น จัสติน รูสโซ- พี่ชายคนใหญ่สุดของบ้าน เขาเป็นคนที่ฉลาด และเรียนได้ดีทั้งโรงเรียน ธรรมดาและโรงเรียนเวทมนตร์ ซึ่งในตอนซีซั่น 3 เขาก็ได้เรียนจบหลักสูตรเวทมนตร์ และปัจจุบันเขาก็ได้เรียนการล่าสัตว์ประหลาดต่างๆอย่างอิสระ และเขาก็มีความใฝ่ฝันที่จะชนะ การประลองเวทมนตร์
เจ๊ก ออสติน แสดงเป็น แม็คมิลเลี่ยน "แม็ค" รูสโซ- น้องชายคนเล้กสุดของบ้าน เขามักจะใช้เวลาของเขาทำสิ่งแปลกประหลาดเหมือนอเล็กซ์ ที่ใช้เวทมนตร์อย่างไม่ถูกต้อง และทำตัวไม่ค่อยดีที่โรงเรียน และเขาก็เรียนไม่ค่อยเก่งทำให้ล้าหลังอเล็กซ์และจัสตินในหลักสูตรเวทมนตร์ไปหลายบท
เดวิด เดหลุยส์ แสดงเป็น  จาเร็ด วินเซ็นท์ "เจอร์รี่ย์" รูสโซ่ - เขาเป็น พ่อและเป็นคุณครูเวทมนตร์ ของอเล็กซ์ จัสติน และ แม็ค เขาเคยชนะการประลองเวทมนตร์ แต่เขาก็ยอมทิ้งพลังของเขา เพื่อมาแต่งงานกับ เทเรซ่า, เขาเป็นคนที่ไม่ค่อยตามใจลูกและไม่ค่อยให้อิสระลูกเท่าไร
มาเรีย คาแนลส์ บาร์เรร่า แสดงเป็น เทเรซ่า รูสโซ่ (เทเรซ่า มาร์การิตา เดเวซ)- เธอเป็นแม่ ของอเล้กซ์ จัสติน และ แม็ค, เธอไม่ได้มีเวทมนตร์เหมือนคนอื่นๆในบ้าน เพราะเธอเป็นคนธรรมดา แต่เธอรักสามีของเธอมาก คือเจอรรี่ย์ เธอจึงยอมแต่งงานกับพ่อมด
เจนนิเฟอร์ สโตน แสดงเป็น ฮาร์เปอร์ ฟินเคิล- เธอเป็นเพื่อนสนิทของอเล้กซ์ ตอนแรกเธอไม่รู้ว่าเพื่อของเธอมีเวทมนตร์แต่พอมาหลังๆเธอจึงเริ่มรู้, ฮาร์เปอร์ยังแอบรักพี่ชายของอเล้กซ์ด้วย นั่นก็คือ จัสติน แต่ในซีซั่นที่3 ฮาร์เปอร์ได้ตกหลุมรักกับ ซีค เพื่อนของจัสติน , ฮาร์เปอร์เป็นคนชอบแต่งตัวเหมือนเด็ก สีสันฉูดฉาด แปลกกว่าคนอื้น และออกเพี้ยนๆนิดๆ
ภาพยนตร์
"วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง" ได้ถูกสร้างเป็นภาพยนตร์ ดิสนี่ย์ ชาแนล ออริจินอล และออกอากาศในวันที่ 28 สิงหาคม 2009 ได้ถูกตั้งชื่อเรื่องว่า "วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง เดอะมุฟวี่" ซึ่งได้ไปถ่ายทำกันถึง Puerto Rico, Los Angeles, และ New York ถ่ายทำกันตั้งแต่ 16 กุมภาพันธ์ ถึง 27 มีนาคม 2009, ภาพยนตร์ทำสถิติคนดูรอบพรีเมียร์ได้ 13.5 ล้านคน ซึ่งทำสถิติได้เกือบเท่า High School Musical 2 เลยทีเดียว
อัลบั้มประกอบรายการโทรทัศน์
หลังจากที่ วิซาร์ด ออฟ เวฟเวอรี่ เพลซ เดอะมูฟวี่ได้ถูกฉายในช่องดิสนี่ชาแนล ทางดิสนี่ชาแนลก็ได้ทำอัลบั้มประกอบรายการมา ซึ่งถูกจัดจำหน่ายในวันที่ 4 สิงหาคม 2552 โดย Walt Disney Record
จิวยี่
จิวยี่ (Zhou Yu; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก แม่ทัพคนสำคัญของง่อก๊ก ขุนพลผู้ปราดเปรื่อง และเป็นคู่ปรับคนสำคัญของขงเบ้ง เป็นชาวเมืองลู่เจียนซู เกิดในครอบครัวขุนนางเก่า มีชื่อรองว่า กงจิน (公瑾) ลักษณะเป็นบุรุษรูปงาม หน้าขาว เมื่อวัยเด็กได้เรียนรู้วิชาอย่างแตกฉาน ทั้งการทหาร และศิลปะแขนงต่าง ๆ โดยจิวยี่เป็นผู้ชำนาญทางดนตรี กล่าวกันว่า ถ้าใครดีดพิณผิดแม้นิดเดียว ใครต่อใครจับไม่ได้ แต่จิวยี่สามารถจับได้  จิวยี่เป็นผู้มีนิสัยโอบอ้อม มีน้ำใจต่อเพื่อนฝูง ดังนี้ จึงมีผู้ที่เคารพนับถือเป็นมิตรสหายมากมาย
ประวัติ
จิวยี่ คบหาเป็นเพื่อนกับซุนเซ็กมาแต่ยังเล็ก เมื่อซุนเซ็กสร้างเมืองกังตั๋งจนรุ่งเรือง จิวยี่มีส่วนในการสร้างความสำเร็จนั้นด้วย และทั้งคู่ก็มีสถานะเป็นคู่เขยกัน โดยที่ภรรยาของทั้งคู่ คือ นาง 2 เกี้ยวแห่งเมืองกังตั๋ง ภรรยาของซุนเซ็ก คือ ไต้เกี้ยวพี่สาวของเสียวเกี้ยวซึ่งเป็นภรรยาของจิวยี่ เมื่อซุนเซ็กสิ้นลง ได้ฝากฝังเมืองกังตั๋งและซุนกวน น้องชายไว้กับจิวยี่ด้วย มีความภักดีต่อตระกูลซุนมาก เพราะถือว่าตระกูลซุน มีบุญคุณต่อตน และครอบครัวมาตลอด เขารับใช้ตระกูลซุน ด้วยความซื่อสัตย์ และสามารถอย่างถึงที่สุด จิวยี่ได้รับตำแหน่ง เป็นแม่ทัพใหญ่แห่งง่อก๊ก เมื่ออายุได้เพียง 26 ปี
เมื่อขงเบ้ง มาอยู่ที่เมืองกังตั๋งเพื่อร่วมกันรับมือกับทัพวุยก๊กของโจโฉ แม้ทั้งสองฝ่ายจะร่วมมือกัน แต่จิวยี่ก็ไม่ไว้วางใจขงเบ้ง เพราะเกรงว่าขงเบ้งต่อไป จะเป็นภัยแก่ง่อก๊ก จึงหาทางกำจัดขงเบ้งอยู่เสมอๆ แต่ขงเบ้งก็ล่วงรู้ก่อน และทำลายแผนการเหล่านี้ ไว้ได้ทุกครั้ง สร้างความแค้นใจให้จิวยี่ยิ่งนัก
"เทพดาองค์ใดหนอซึ่งให้เราเกิดมาแล้ว เหตุใดจึงให้ขงเบ้งเกิดมาด้วยเล่า"
- จิวยี่
อ้างอิง
210
สกุลหวาย (กล้วยไม้)
สกุลหวาย (Dendrobium; /เดน-โดร-เบียม/) เป็นสกุลหนึ่งของพืชวงศ์กล้วยไม้ ตั้งขึ้นเมื่อ ค.ศ. 1779 โดย Peter Olof Swartz ชาวสวีเดน มาจากรากศัพท์ภาษากรีก คือ "dendron" (ต้นไม้) และ "bios" (ชีวิต) หมายถึงสิ่งมีชีวิตที่อาศัยบนต้นไม้อื่น ทั่วโลกพบกล้วยไม้ที่อยู่ในสกุลนี้ถึง 900 ชนิด ในไทยพบ 184 ชนิด
ทางแยกต่างระดับมิตรภาพ
ทางแยกต่างระดับมิตรภาพ (Mittraphap Interchange) หรือชื่อเดิม แยกปากเพรียว เป็นชุมทางต่างระดับบริเวณถนนพหลโยธินและถนนมิตรภาพ บรรจบกับถนนพหลโยธิน บริเวณหน้าโรงพยาบาลมิตรภาพเมโมเรียล และศูนย์การทหารม้าสระบุรี ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
จิต
จิต (mind) หรือจิตใจ คือ ความรู้สึกนึกคิด เชาว์ปัญญา ความสำนึก ความมีสติ แต่ความคิดเป็นองค์ประกอบสำคัญของจิตใจที่สามารถรู้เห็นได้ กำกับและควบคุมอย่างชัดเจน บางครั้งจึงใช้คำว่า "ความคิด" แทน
สุขภาพจิต
คือ ความสามารถของบุคคลที่จะปรับตัวให้มีความสุขอยู่กับสังคมและสิ่งแวดล้อมได้ดี มีสัมพันธภาพอันดีงามกับบุคคลอื่นและดำรงชีวิตอยู่ได้ด้วยความสมดุลอย่างสุขสบาย รวมทั้งสนองความสามารถของตนเองในโลกที่กำลังเปลี่ยนแปลงนี้ได้โดยไม่มีข้อขัดนนั่นเอง
อารมณ์
หมายถึง การตอบสนองของจิตใจต่อสิ่งเร้า อาจแบ่งอารมณ์ออกเป็น 3 ประเภท
ความสัมพันธ์กับร่างกาย
ร่างกายและจิตใจมีความสัมพันธ์กัน โดยเมื่อใดที่ร่างกายตึงเครียด จะทำให้ระบบประสาทอัตโนมัติ ซิมพาเทติก ทำงานมากขึ้น ส่งผลให้ความดันโลหิตสูงขึ้น หัวใจเต้นเร็วขึ้น เลือดไหลเวียนมาเลี้ยงผิวหนังลดลง ตรงกันข้ามกับภาวะผ่อนคลายที่ระบบประสาท พาราซิมพาเทติก ทำงานมากขึ้นอย่างสมดุลจะทำให้ร่างกายหายใจช้าลง ชีพจรและความดันโลหิตลดลง มือเท้าอุ่นขึ้น
เมื่อเกิดความเครียด ร่างกายจะมีการเปลี่ยนแปลง เช่น ต่อมเหงื่อทำงานมากขึ้น ไตขับของเสียได้น้อยลง หัวใจเต้นเร็วและแรง เส้นเลือดในท้องและผิวหนังหดตัว อาหารจึงไม่ย่อย ภูมิต้านทานลดลง เกล็ดเลือดเกาะตัวเป็นลิ่มมากขึ้น ไขมันที่สะสมอยู่ในกล้ามเนื้อจะละลายออกมาอยู่ในสภาวะพร้อมใช้งาน ไขมันในเลือดจึงสูงขึ้น หากเครียดบ่อย ๆ จะอุดตันตามเส้นเลือด กลายเป็นโรคหัวใจและความดันโลหิตสูง จิตใจที่เครียดติดต่อกันนาน ๆ ทำให้ฮอร์โมน คอร์ติซอล เพิ่มขึ้น มีผลลดความว่องไวของระบบภูมิคุ้มกันร่างกาย ภูมิต้านทานที่ถูกกดไว้ ทำให้ป่วยง่าย ระบบทางเดินอาหารทำงานได้ไม่ดี เนื่องจากปกติ ร่างการจะสร้างเซลล์เคลือบกระเพาะอาหารและลำไส้เล็ก แต่ผลจากความเครียด ร่างกายจะไม่ซ่อมแซมตัวเอง จึงเกิดแผลในกระเพาะอาหาร
มีผลการวิจัยกล่าวว่า ผู้ที่มีความรู้สึกเกลียดชังหรือเป็นศัตรู ความดันจะสูงขึ้น 40 วินาที ส่วนความโกรธ ทำให้ความดันสูงขึ้น 80 วินาที
ความเจ็บป่วยที่มีผลต่อเนื่องมาจากจิตใจ ทางการแพทย์เรียกว่า Psychosomatic illness เช่น โรคความดันโลหิตสูง หลอดเลือดหัวใจ ไมเกรน หอบหืด ภูมิแพ้ โรคกระเพาะอาหาร ท้องเสีย
ประเทศอันดอร์รา
ประวัติศาสตร์
นับตั้งแต่สมัยก่อนประวัติศาสตร์ ดินแดนที่เป็นราชรัฐอันดอร์ราในปัจจุบันได้รับอิทธิพลจากอารยธรรมต่าง ๆ อาทิ Franks, Visigoths และอาหรับ ในสมัยของกษัตริย์ Charlemagne ของฝรั่งเศส ในปลายศตวรรษที่ 9 ได้มีการจัดตั้ง เขตปกครองในเทือกเขาพีรีนิส ซึ่งรวมเขตอันดอร์ราขึ้นภายใต้ชื่อ Marca Hispanica ต่อมาเชื่อกันว่ากษัตริย์ Charlemagne ยอมให้อันดอร์รามีอิสรภาพโดยเอกสารชื่อ Carta de Fundacio d'Andorra แต่หลังจากกษัตริย์ Charlemagne สิ้นพระชนม์ อันดอร์รากลับตกไปอยู่ใต้อำนาจของ Count of Urgell ซึ่งต่อมาได้ยินยอมยกดินแดนให้ Bishop of Urgell ในปีค.ศ. 1113 ซึ่งได้สืบทอดสิทธิและเป็นเจ้าของเหนือดินแดนนี้เรื่อยมาในนามของ Church of Urgell ในปี ค.ศ. 1159 มีการสู้รบแย่งชิงดินแดนระหว่าง Church of Urgell กับ Count of Foix จนถึงปี ค.ศ. 1278 จึงได้มีการลงนามระหว่าง Church of Urgell และ Count of Foix (Roger Bernard) ในสนธิสัญญา Pariatges อันมีผลให้ราชรัฐอันดอร์ราเป็นดินแดนที่มีสถานะเป็นราชรัฐร่วม (coprincipality) ระหว่าง Church of Urgell และ Count of Foix โดย Bishop of Urgell ได้อำนาจอธิปไตยเหนือดินแดน และ Count of Foix มีอำนาจด้านการเมือง การศาล และการทหาร ต่อมา Count of Foix ได้สมรสกับ Viscount of Bearn รัชทายาทแห่งแคว้น Navarre ผู้นำฝรั่งเศสจึงได้สืบทอดการปกครองดังกล่าวจนถึงสมัยของ Henry IV ซึ่งดำรงตำแหน่ง Count of Foix ที่ขึ้นครองราชย์เป็นกษัตริย์แห่งฝรั่งเศส ดังนั้น อันดอร์ราจึงกลายเป็นราชรัฐร่วมระหว่าง Church of Urgell ของสเปนกับฝรั่งเศสในปี ค.ศ. 1419 Church of Urgell และฝรั่งเศสได้ให้สัตยาบันแก่ Council of the Land ในการจัดตั้ง General Council หรือรัฐสภาของราชรัฐอันดอร์ราในปัจจุบันระหว่างปี ค.ศ. 1866-68 Church of Urgell และฝรั่งเศสได้ประกาศ Nova Reforma (New Reform) เป็นแนวทางในการจัดระบบการเมืองและการบริหารในช่วงต้นศตวรรษที่ 20 และเริ่มยุคของการขยายตัวทางเศรษฐกิจ วันที่ 15 มกราคม ค.ศ. 1981 Church of Urgell และฝรั่งเศสได้ออกกฤษฎีกาจัดตั้ง ระบบการปกครองราชรัฐอันดอร์ราใหม่ ต่อมาเมื่อวันที่ 14 มีนาคม ค.ศ. 1993 ได้มีการลงประชามติให้ราชรัฐอันดอร์รามีการปกครองระบอบประชาธิปไตย และมีรัฐธรรมนูญปกครองฉบับแรก (ซึ่งฝรั่งเศสและสเปนได้ยกร่างร่วมกัน) ซึ่งประกาศใช้เมื่อวันที่ 4 พฤษภาคม ค.ศ. 1993 รัฐธรรมนูญดังกล่าวกำหนดให้อำนาจอธิปไตยมาจากประชาชน โดยการเลือกตั้งสมาชิกผู้แทนราษฎร แบ่งแยกอำนาจบริหารและอำนาจนิติบัญญัติออกจากกัน และยังคงมอบอำนาจให้ประธานาธิบดีฝรั่งเศสและ Bishop of Urgell แห่งสเปน ดำรงตำแหน่งประมุขร่วมกัน
การเมือง
รัฐธรรมนูญราชรัฐอันดอร์รา ปี ค.ศ. 1993 กำหนดให้ราชรัฐอันดอร์ราปกครอง ด้วยระบอบประชาธิปไตยแบบรัฐสภาเดียว โดยมีประมุขร่วม (Parliamentary Co-Principality) คือพระราชาคณะ (Bishop) แห่งเมือง Urgell ของสเปน และประธานาธิบดีฝรั่งเศส โดยประมุขทั้งสองเป็นประมุขในทางสัญลักษณ์เท่านั้น โดยมีผู้แทนของตนอยู่ในราชรัฐอันดอร์รา ซึ่งเป็นตำแหน่งที่เรียกว่า Vegeur ฝ่ายบริหาร ประกอบด้วย นายกรัฐมนตรี ซึ่งเป็นหัวหน้ารัฐบาลและคณะรัฐมนตรี 9 คน ฝ่ายนิติบัญญัติ ประกอบด้วยสมาชิกจำนวนไม่ต่ำกว่า 28 คน และไม่เกิน 42 คน ปัจจุบันมี 28 คน และมีระยะเวลาดำรงตำแหน่ง 4 ปี ฝ่ายตุลาการ ใช้ระบบกฎหมายอิงตามแบบสเปนและฝรั่งเศส โดยอำนาจฝ่ายตุลาการดำเนินการโดย Battlles (Magistrates) ทั้งนี้ ศาลมี 3 ระดับ คือ Tribunal of Judges (Tribunal de Batlles), Tribunal of the Courts (Tribunal de Corts) และ Supreme Court of Justice (Tribunal Superior de Justicia)
การแบ่งเขตการปกครอง
อันดอร์ราประกอบด้วยเขตการปกครองส่วนท้องถิ่น (parròquia) 7 เขต ได้แก่
ภูมิศาสตร์
ตั้งอยู่บนเทือกเขา Pyrenees ระหว่างประเทศฝรั่งเศส (ทางทิศเหนือ) และสเปน (ทางทิศใต้) ที่ระดับความสูงระหว่าง 838 - 2,946 เมตร
เศรษฐกิจ
เนื่องจากประเทศอันดอร์ราไม่มีสกุลเงินใช้เป็นของตนเอง โดยก่อนหน้านี้ใช้เงินสกุลฟรังก์ฝรั่งเศสและเปเซตาสเปน ในปัจจุบันใช้สกุลเงินยูโรเป็นหลัก รายได้ GDP ต่อหัว ประมาณ 16,600 ดอลลาร์สหรัฐ และมี GDP โดยรวมประมาณ 1,065,000,000 ดอลลาร์สหรัฐ โดยมีรายได้หลักมาจากการท่องเที่ยว ปัจจุบันมีนักท่องเที่ยวเดินทางไปเยือนประมาณ 15,000,000 คนต่อปี
ภาคการผลิตที่สำคัญ คือ บุหรี่ ซิการ์ เครื่องเรือน การที่อันดอร์ร่ามีพื้นที่แพาะปลูกเพียงร้อบละ 2 ของพื้นที่ทั้งหมดทำให้ภาคเกษตรกรรม ซึ่งส่วนใหญ่เป็นการเลี้ยงปศุสัตว์ (แกะ) การทำป่าไม้และปลูกยาสูบได้รับความสำคัญน้อยลงเรื่อย ๆ
ราชรัฐอันดอร์รามีทรัพยากรธรรมชาติไม่มากนัก อาทิ น้ำแร่ ป่าไม้ แร่เหล็ก ตะกั่ว และสามารถผลิตไฟฟ้าพลังน้ำได้มากพอเป็นสินค้าออกสำคัญ
ในด้านการค้าระหว่างประเทศ (ปี 2551) สินค้าส่งออกที่สำคัญ : อุปกรณ์สื่อสาร เครื่องเสียง ผลิตภัณฑ์ยาสูบ เฟอร์นิเจอร์ ตลาดส่งออกที่สำคัญ : สเปน ฝรั่งเศส สินค้านำเข้าที่สำคัญ : สินค้าอุปโภคบริโภค อาหาร และไฟฟ้า ตลาดนำเข้าที่สำคัญ : สเปน ฝรั่งเศส
ราชรัฐอันดอร์ราลงนามในความตกลงทางการค้ากับสหภาพยุโรปเมื่อวันที่ 23 มิถุนายน ค.ศ. 1990 มีผลบังคับใช้ตั้งแต่วันที่ 1 กรกฎาคม ค.ศ. 1991 เป็นต้นมา ซึ่งส่งผลให้มีการก่อตั้งสหภาพศุลกากรสำหรับสินค้าอุตสาหกรรม ทำให้มีการยกเว้นภาษีศุลกากรสำหรับสินค้าบางรายการ แต่ยังรักษาระบบการค้าสำหรับสินค้าเกษตรกับประเทศที่สามไว้ตามเดิม
ดัชนีทางเศรษฐกิจ ที่สำคัญ (2551) ได้แก่ - ผลิตภัณฑ์มวลรวมภายในประเทศ GDP (PPP) 2.77 พันล้าน USD - รายได้ประชาชาติต่อหัว 38,800 USD - การเติบโตทางเศรษฐกิจ 3.5 % - อัตราเงินเฟ้อ 3.2 %
ความสัมพันธ์ทางการทูต
ราชรัฐอันดอร์ราและไทยสถาปนาความสัมพันธ์ทางการทูตระหว่างกันเมื่อวันที่ 28 เมษายน พ.ศ. 2543 โดยฝ่ายไทยได้แต่งตั้งให้เอกอัครราชทูต ณ กรุงมาดริดของสเปน ดำรงตำแหน่งเอกอัครราชทูตไทยประจำราชรัฐอันดอร์ราอีกตำแหน่งหนึ่ง
ความสัมพันธ์ทางการค้า (พ.ศ. 2552)
ในภาพรวมไทยกับอันดอร์รายังมีความสัมพันธ์ทางการค้าไม่มากนัก โดยมีมูลค่าการค้ารวม 3.86 ล้าน USD ไทยส่งออก 0.44 ล้าน USD นำเข้า 3.42 ล้าน USD ไทยขาดดุล 2.99 ล้าน USD
สินค้าส่งออกที่สำคัญของไทย ได้แก่ รองเท้าและชิ้นส่วน อาหารทะเลกระป๋องและแปรรูป ผลิตภัณฑ์พลาสติก แผงวงจรไฟฟ้า รถยนต์ อุปกรณ์และส่วนประกอบ อัญมณีและเครื่องประดับ เสื้อผ้าสำเร็จรูป
สินค้านำเข้าที่สำคัญของไทย ได้แก่ ผลิตภัณฑ์โลหะ เนื้อสัตว์สำหรับการบริโภค เครื่องใช้และเครื่องตกแต่งภายในบ้านเรือน สัตว์น้ำสดแช่เย็น/แช่แข็ง สิ่งพิมพ์ ผลิตภัณฑ์สิ่งทอ แผงวงจรไฟฟ้า เครื่องคอมพิวเตอร์และส่วนประกอบ
ปัญหาและอุปสรรคทางการค้า ตลาดราชรัฐอันดอร์ราเป็นตลาดขนาดเล็ก ซึ่งภาครัฐและเอกชนของไทยยังขาดข้อมูลด้านการตลาด
ซาราตอฟ
ซาราตอฟ (Сара́тов) เป็นนครในประเทศรัสเซีย เป็นศูนย์กลางการปกครองของแคว้นซาราตอฟ เป็นท่าเรือที่สำคัญบนฝั่งแม่น้ำวอลกา ตั้งอยู่บริเวณต้นน้ำ (ทิศเหนือ) ของวอลโกกราด เมืองมีประชากร 837,900 คน (ค.ศ. 2010) ; 873,055 คน (ค.ศ. 2002) ; 904,643 คน (ค.ศ. 1989)
อาสนวิหารลูว์ซง
อาสนวิหารลูว์ซง (Cathédrale de Luçon) หรือชื่อเต็มว่า อาสนวิหารแม่พระรับเกียรติยกขึ้นสวรรค์แห่งลูว์ซง (Cathédrale Notre-Dame-de-l'Assomption de Luçon) เป็นอาสนวิหารโรมันคาทอลิกและเป็นที่ตั้งของมุขนายกประจำมุขมณฑลลูว์ซง ตั้งอยู่ในเขตเมืองลูว์ซง จังหวัดว็องเด แคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์
อาสนวิหารแห่งนี้สร้างขึ้นในแบบกอทิก และยังมีองค์ประกอบบางส่วนในแบบโรมาเนสก์ รวมทั้งในยุคที่ใหม่กว่านั้น คือ สมัยฟื้นฟูศิลปวิทยา (หรือคลาสสิก) ซึ่งองค์ประกอบต่าง ๆ นี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906, ค.ศ. 1915 และของระดับแคว้นเมื่อปี ค.ศ. 1992
ประวัติ
อาสนวิหารแห่งนี้เคยเป็นที่ตั้งของโบสถ์ของอารามเก่าตั้งแต่สมัยคริสต์ศตวรรษที่ 5 ซึ่งได้ถูกทำลายโดยการรุกรานของชาวนอร์มันในปี ค.ศ. 853 และอีกครั้งในปี ค.ศ. 877 และตามมาด้วยไฟไหม้ครั้งใหญ่ในปี ค.ศ. 1068 โดยกีโยมที่ 8 เคานต์แห่งปัวตู ทำให้โบสถ์ได้ถูกทำลายลงสิ้น ส่งผลให้สมเด็จพระสันตะปาปาอเล็กซานเดอร์ที่ 2 มีพระบัญชาคว่ำบาตรระหว่างคริสตจักรกับเคานต์แห่งปัวตู จึงทำให้บุตรชายคนโตของเคานต์แห่งปัวตู กีโยมที่ 9 ต้องสร้างวิหารใหม่ขึ้นทดแทนด้วยเงินของตัวเอง ในที่สุดจึงเริ่มการก่อสร้างในปี ค.ศ. 1091 โดยอธิการอารามฌอฟรัว ซึ่งกินเวลานานถึง 30 ปี และวิหารแบบโรมาเนสก์แห่งใหม่นี้ได้รับการเสกเมื่อปี ค.ศ. 1121 โดยอธิการอารามแฌร์แบร์
ต่อมาอารามแห่งนี้ได้รับการเลื่อนฐานะขึ้นเป็นอาสนวิหารในปี ค.ศ. 1317 โดยสมเด็จพระสันตะปาปาจอห์นที่ 22 ซึ่งเป็นที่ตั้งของมุขนายกแห่งมุขมณฑลปัวตีเย ต่อมาได้มีการบูรณะซ่อมแซมและปรับปรุงครั้งใหญ่ในคริสต์ศตวรรษที่ 13 และ 15 ซึ่งเป็นการเปลี่ยนแปลงสถาปัตยกรรมให้เป็นแบบกอทิก และภายหลังได้ผ่านการบูรณะปรับปรุงเป็นระยะเนื่องจากตกอยู่ท่ามกลางสมรภูมิเป็นช่วง ๆ ในระหว่างสงครามร้อยปี นอกจากนี้ยังมีระเบียงคดของอาสนวิหารซึ่งอยู่ในสภาพดีตั้งแต่คริสต์ศตวรรษที่ 14 ชาเปลบริเวณทางเดินข้างทิศใต้สร้างขึ้นระหว่างปี ค.ศ. 1530 ถึงค.ศ. 1550
ต่อมาในสมัยสงครามศาสนา อาสนวิหารถูกทำลายโดยกลุ่มโปรเตสแตนต์เป็นจำนวนทั้งสิ้น 4 ครั้งในปี ค.ศ. 1562, ค.ศ. 1568, ค.ศ. 1570 และ ค.ศ. 1622 โดยถูกปล้นเอาวัตถุต่าง ๆ ด้านในไปจนหมดสิ้น
ต่อมาในปี ค.ศ. 1665 หอระฆังได้ถล่มลงบนบริเวณกลางโบสถ์ช่วงที่ 1 ทำให้ต้องมีการบูรณะก่อสร้างขึ้นใหม่ซึ่งหน้าตาเป็นแบบที่เห็นจนถึงปัจจุบันภายใต้การควบคุมของมุขนายกอ็องรี เดอ บารียง ซึ่งบริเวณยอดแหลมแบบนีโอกอทิกนั้นสร้างในคริสต์ศตวรรษที่ 19 ในปี ค.ศ. 1722 เป็นช่วงเวลาก่อสร้างชาเปลข้างฝั่งทิศเหนือ และต่อมาในครึ่งหลังของคริสต์ศตวรรษที่ 18 เป็นการสร้างแท่นบูชาจนถึงเบญจาคริสต์ บริเวณเก้าอี้ร้องเพลงสวดงานไม้แกะสลักผีมือเซบัสเตียง แลเน (Sébastien Leysner)
ในสมัยการปฏิวัติฝรั่งเศส เครื่องเรือนและเครื่องตกแต่งของอาสนวิหารถูกขายทอดตลาดและผ่านมือไปมากมาย ซึ่งอาสนวิหารได้ถูกใช้เป็นทั้งคอกม้า ค่ายทหาร และคลังแสงอาวุธ ซึ่งโชคดีที่เหล่าแท่นบูชาด้านข้างต่าง ๆ ฉากประดับแท่นบูชา และเก้าอี้ร้องเพลงสวดยังอยู่ในสภาพดี
สัดส่วน
แหล่งข้อมูล
กองทัพประชาชนยูโกสลาเวีย
กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย (Jugoslavenska narodna armija - JNA ; Југословенската народна армија - ЈНА; Jugoslovanska ljudska armada - JLA) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
เขตอุปราชแห่งนิวกรานาดา
เขตอุปราชแห่งนิวกรานาดา (Viceroyalty of New Granada) คือบริเวณที่อยู่ภายใต้การปกครองของจักรวรรดิสเปน ปัจจุบันคือประเทศโคลอมเบีย ปานามา เวเนซุเอลา เอกวาดอร์ และตรินิแดดและโตเบโก รวมทั้งบางส่วนของนิการากัว เปรู กายอานา และบราซิล โดยสเปนจะส่งอุปราชเข้ามาปกครอง และขึ้นตรงต่อกษัตริย์สเปน เขตอุปราชแห่งนี้มีเมืองศูนย์กลางการปกครองคือ ซานตาเฟเดโบโกตา เมืองสำคัญอื่น ๆ ได้แก่ การ์ตาเคนาเดอินเดียส กีโต และการากัส
พระเจ้ามุนจงแห่งโชซ็อน
พระเจ้ามุนจง (อักษรฮันกึล : 문종 อักษรฮันจา: 文宗, พ.ศ. 1957 – พ.ศ. 1995) เป็นกษัตริย์เกาหลีรัชกาลที่ 5 แห่งราชวงศ์โชซ็อนของประเทศเกาหลี เป็นพระราชโอรสพระองค์ใหญ่ในพระเจ้าเซจงมหาราช ทรงครองราชย์ในช่วง พ.ศ. 1993 - พ.ศ. 1995
พระเจ้ามุนจงทรงครองราชย์อยู่สองปีก็สวรรคตใน พ.ศ. 1995 จึงให้พระโอรสขึ้นครองราชย์เป็นพระเจ้าทันจง
แอนิแมกซ์
แอนิแมกซ์ เป็นช่องรายการแอนิเมชัน จากประเทศญี่ปุ่นซึ่ง เป็นบริษัทลูกของโซนี่ มีสถานีหลักอยู่ที่ เขตมินาโตะ กรุงโตเกียว ประเทศญี่ปุ่น
ในประเทศไทย แอนิแม็กซ์ เคยออกอากาศทางยูบีซี (ปัจจุบันคือทรูวิชั่นส์) เป็นรายการแอนิเมชันญี่ปุ่นสำหรับวัยรุ่นช่องแรกของไทย แอนิเมชันส่วนมากดึงมากจากช่อง AXN โดยแอนิเมชั่นที่ได้รับความนิยมมากนั่นช่วงนั้นคือ Chobits อย่างไรก็ตามช่องดังกล่าวถูกจำกัดผู้รับชมเฉพาะ ซิลเวอร์ และ แพลทตินัม แพคเก็จ จึงมีผู้รับชมเป็นวงแคบๆ ต่อมาจึงถูก ยุติการออกอากาศในวันที่ 1 มิถุนายน 2552 ปัจจุบัน TrueVisions ได้รวมกับ MCOT นำช่องแอนิแม๊กซ์กลับมาออกอาการใหม่อีกครั้ง ในช่อง 77 True Visions โดยขยายแพคเกจรับชม จากเดิมรับชมได้จำกัดเฉพาะซิลเวอร์แพคเก็จ เป็นรับชมได้ตั้งแต่ ฟรีทูแอร์ และ ทรูไลฟ์จนถึงแพลตินัม
ต่อมาช่องแอนิม็กซ์ ได้ถูกยุติการออกอากาศอีกครั้ง เมื่อวันที่ 31 มีนาคม 2555 โดยเป็นช่องที่ถูกตัดออกจากผังรายกายกลุ่มวัยรุ่นต่อจากช่องจีสแควร์ หลายฝ่ายคาดว่าเป็นผลจากการตลาดที่ล้มเหลว ประกอบกับช่องรายการซ้ำบ่อยครั้ง และซับไทยซึ่งคนส่วนใหญ่วิจารณ์เสียงเดียวว่าแปลแบบผิด ๆ ถูก ๆ หรือเรียกว่า ซับนรกเป็นเหตุให้ความนิยมลดลงและต่อมา 1เดือนหลังยุติออกอากาศได้มีช่อง cartoon clubช่องการ์ตูนอนิเมะของไทยมาแทนที่ animax ในช่องที่ 78 ปัจจุบัน animax ออกอากาศทาง CTH ช่อง603อยู่
การเลือกตั้งนายกองค์การบริหารส่วนจังหวัดเชียงราย พ.ศ. 2563
การเลือกตั้งครั้งนี้จัดขึ้นเมื่อวันที่ 20 ธันวาคม พ.ศ. 2563 โดยมีสมัครทั้งสิ้น 3 หมายเลข เป็นผู้สมัครไม่สังกัดพรรค 2 คน สังกัดพรรคเพื่อไทย 1 คน
ผลการเลือกตั้งปรากฏว่ามีผู้มาใช้สิทธิเลือกตั้งทั้งสิ้นร้อยละ 67.60 ของผู้มีสิทธิเลือกตั้ง ผู้สมัคร อทิตาธร วันไชยธนวงศ์ ไม่สังกัดพรรค ชนะการเลือกตั้งด้วยคะแนนเสียงร้อยละ 44.97 ส่วนผู้สมัครที่ได้อันดับสองและสามได้แก่ วิสาระดี เตชะธีราวัฒน์ ผู้สมัครในนามพรรคเพื่อไทย และ มงคลชัย ดวงแสงทอง ไม่สังกัดพรรค
ผู้สมัคร
หมายเลข 1 มงคลชัย ดวงแสงทอง อดีตสมาชิกวุฒิสภาจังหวัดเชียงราย ลงสมัครโดยไม่สังกัดพรรค
หมายเลข 2 อทิตาธร วันไชยธนวงศ์ ลงสมัครโดยไม่สังกัดพรรค เป็นอดีตสมาชิกสภาองค์การบริหารส่วนจังหวัดเชียงรายหลายสมัย บุตรสาวของสมบูรณ์ วันไชยธนวงศ์
หมายเลข 3 วิสาระดี เตชะธีราวัฒน์ ลงสมัครในนามพรรคเพื่อไทย อดีต ส.ส. เชียงราย พรรคเพื่อไทย 2 สมัย และเป็นภรรยาของจุลพันธ์ อมรวิวัฒน์ ส.ส. เชียงใหม่ พรรคเพื่อไทย
ผลการเลือกตั้ง
ที่มา: สำนักงานคณะกรรมการการเลือกตั้งประจำจังหวัดเชียงราย มติชน
เขตอุปราชแห่งริโอเดลาปลาตา
เขตอุปราชแห่งริโอเดลาปลาตา (Virreinato del Río de la Plata) เป็นเขตการปกครองของจักรวรรดิสเปน โดยพื้นที่ส่วนใหญ่อยู่ทางตอนใต้ของทวีปอเมริกาใต้ ปัจจุบันได้แก่ประเทศอาร์เจนตินา ปารากวัย อุรุกวัย (บันดาโอริเอนตัล) โบลิเวีย และบางส่วนของบราซิล สเปนได้ตั้งเขตนี้ขึ้นอันเนื่องมาจากเกรงอิทธิพลอาณานิคมบราซิลของโปรตุเกสที่กำลังขยายมาทางทางตะวันตกอย่างรวดเร็ว โดยมีเมืองศูนย์กลางการปกครองคือ บัวโนสไอเรส
งูกะปะ
งูกะปะ(Malayan pit viper) เป็นงูพิษที่มีพิษอันตรายต่อระบบเลือด มีชื่อวิทยาศาสตร์ว่า Calloselasma rhodostoma จัดเป็นงูเพียงชนิดเดียวเท่านั้นที่อยู่ในสกุล Calloselasma โดยไม่มีชนิดย่อย ที่อยู่ในวงศ์งูแมวเซา (Viperidae)
ลักษณะ
ลักษณะหัวเป็นรูปสามเหลี่ยม คอเล็ก ลำตัวอ้วน หางเรียวสั้น มีลายเป็นรูปเหมือนหลังคาบ้านอยู่ด้านข้างตลอดลำตัว มีสีเทาอมชมพูลายสีน้ำตาลเข้ม เกล็ดมีขนาดใหญ่ จะงอยปากงอนขึ้นข้างบน หากินเวลาพลบค่ำและกลางคืน โดยเฉพาะในเวลาที่มีความชื้นในอากาศสูง เช่น หลังฝนตก ชอบอาศัยในดินปนทรายที่มีใบไม้หรือเศษซากไม้ทับถมกันเพื่อซ่อนตัว ด้วยสีสันและลวดลายจึงทำให้กลมกลืนกับสภาพแวดล้อมได้อย่างดีเยี่ยม เป็นงูที่ไม่ปราดเปรียว เวลาตกใจจะงอตัวหรือขดนิ่ง แต่ฉกกัดรวดเร็วมาก กินอาหารได้แก่ สัตว์ขนาดเล็ก เช่น หนู, นก หรือสัตว์เลื้อยคลานขนาดเล็ก มีความยาวเต็มที่ประมาณ 1 เมตร ออกไข่ครั้งละ 10-50 ฟอง ขึ้นอยู่กับขนาด อายุ และความสมบูรณ์ของแม่พันธุ์ โดยทั่วไปจะวางไข่เพียง 11 หรือ 12 ฟองในช่วงเดือนมิถุนายนถึงสิงหาคม สามารถผสมพันธุ์และวางไข่ได้ทุกฤดูกาล ในตัวที่มีสีคล้ำเรียกว่า "งูปะบุก"
สถานที่พบ
พบกระจายพันธุ์ทั่วไปในภูมิภาคอินโดจีนไปจนถึงแหลมมลายู สำหรับในประเทศไทยพบได้ทั่วทุกภาค แต่จะพบมากที่สุดในภาคใต้ เป็นงูที่ปรับตัวให้อาศัยอยู่ในพื้น ๆ ที่มีการทำเกษตรกรรมได้ เช่น สวนยางพาราหรือสวนปาล์มน้ำมัน จึงมักจะมีผู้ถูกกัดอยู่บ่อย ๆ นับเป็นงูพิษที่มีอันตรายต่อมนุษย์มากที่สุดที่พบในประเทศไทย ซึ่งพิษของงูกะปะนั้นมีผลต่อระบบเลือด ทำให้เลือดออกมากผิดปกติ เมื่อถูกกัดภายใน 10 นาทีหลังบริเวณรอบแผลที่ถูกกัดจะบวมขึ้นอย่างรวดเร็วจนกระทั่งแขนหรือขาข้างนั้นบวมไปหมดภายใน 1 ชั่วโมง โดยในรอยเขี้ยวจะมีเลือดไหลตลอดเวลา บริเวณแขนขาที่บวมจะมีสีเขียวคล้ำ ผิวหนังเกิดพองตอนแรกมีน้ำใสต่อมาภายหลังมีเลือด ภายหลังถูกกัดไม่กี่วันรอยเขี้ยวจะเกิดการเน่า ทำให้ผิวหนังมีเลือดออกเป็นรอยคล้ำ เลือดออกทางเดินอาหาร ผู้ที่โดนกัดจะเสียชีวิตได้จากความดันโลหิตต่ำ ซึ่งความดันโลหิตต่ำ เกิดจากการเสียเลือดนั่นเอง โดยคำว่า "กะปะ" เป็นภาษาใต้ แปลว่า "ปากเหม็น" ซึ่งหมายถึง แผลของผู้ที่ถูกกัดจะเน่าเหม็น จัดเป็น 1 ใน 7 งูพิษที่มีความสำคัญต่อวงการแพทย์และพิษวิทยา
อ้างอิง
7. Facebook fanpage : งูไทย...อะไรก็ได้ all about Thailand snacks https://www.facebook.com/groups/VenomousAndOtherSnakesOfSiam/.
อีติ๋มตายแน่
อีติ๋มตายแน่ ออกฉายเมื่อวันที่ 9 ตุลาคม พ.ศ. 2551 กำกับภาพยนตร์โดย ยุทธเลิศ สิปปภาค กำกับศิลป์โดย คชา เรืองทอง ได้เงินทุนจากเสี่ยเจียง สมศักดิ์ เตชะรัตนประเสริฐ จำนวน17 ล้านบาท ในการสร้าง และทำรายได้รวม 29 ล้านบาท
เพลงประกอบภาพยนตร์
เพลงเอกในภาพยนตร์ คือเพลง "รักติ๋มคนเดียว" เป็นเพลงลูกทุ่งที่แต่งโดย ชลธี ธารทอง ขับร้องโดย สายัณห์ สัญญา และได้ถูกนำมาเรียบเรียงดนตรีใหม่และขับร้องใหม่ โดย โยคีเพลย์บอย เพลงอื่นๆ ที่นำมาใช้ ได้แก่
บรอเดริก ครอว์ฟอร์ด
วิลเลียม บรอเดริก ครอว์ฟอร์ด (William Broderick Crawford; 9 ธันวาคม ค.ศ. 1911 – 26 เมษายน ค.ศ. 1986) เป็นนักแสดงชาวอเมริกัน เกิดในฟิลาเดลเฟีย รัฐเพนซิลเวเนีย เป็นบุตรชายของนักแสดง เลสเตอร์ ครอว์ฟอร์ด และ เฮเลน บรอเดริก โดยเขาเริ่มการแสดงตั้งแต่อายุ 21 ปี และเป็นที่รู้จักครั้งแรกในละครบรอดเวย์เรื่อง Of Mice and Men ในปี ค.ศ. 1939 ได้ประกบกับแกรี คูเปอร์ในภาพยนตร์เรื่อง Beau Geste จากนั้นในปี ค.ศ. 1942 เขารับบทบาทเป็นนักโทษผู้สมรู้ร่วมคิดกับเอดเวิร์ด จี. โรบินสันในภาพยนตร์เรื่อง Larceny, Inc. ในปี ค.ศ. 1949 ครอว์ฟอร์ดประสบความสำเร็จในอาชีพนักแสดง เมื่อได้รับบทเป็นวิลลี สตาร์ก ตัวละครที่ได้รับแรงบันดาลใจมาจากนักการเมือง ฮิวอี ลอง สำหรับบทนี้ครอว์ฟอร์ดได้รับรางวัลออสการ์ สาขานักแสดงนำชายยอดเยี่ยม
ครอว์ฟอร์ดเสียชีวิตเมื่อวันที่ 26 เมษายน ค.ศ. 1986 อายุได้ 74 ปี ในแลนโชมิราจ รัฐแคลิฟอร์เนีย เขามีชื่ออยู่บนฮอลลีวูดวอล์กออฟเฟมถึง 2 ครั้ง ในสาขาภาพยนตร์และโทรทัศน์
เส้นเมริเดียนที่ 179 องศาตะวันออก
เส้นเมริเดียนที่ 179 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 179 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 1 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 179 องศาตะวันออกลากผ่านพื้นที่ดังนี้:
พระเทพวิสุทธิมงคล (ศรี มหาวีโร)
พระเทพวิสุทธิมงคล หรือ หลวงปู่ศรี มหาวีโร เป็นพระเถระฝ่ายวิปัสสนาธุระ ศิษย์พระอาจารย์มั่น ภูริทตฺโต อดีตเจ้าอาวาสวัดประชาคมวนาราม
ชาติกำเนิด
นามเดิมของท่านชื่อ ศรี เกิดในสกุลปักกะสีนัง เมื่อวันที่ 3 พฤษภาคม พ.ศ. 2460 ตรงกับวันศุกร์ เดือนหก ปีมะเมีย ที่บ้านขามป้อม อำเภอวาปีปทุม จังหวัดมหาสารคาม โยมบิดาชื่อนายอ่อนสี โยมมารดาชื่อนางทุม ปักกะสีนัง
การศึกษา
ในช่วงปฐมวัยท่านเข้าศึกษาที่โรงเรียนประชาบาล วัดบ้านขามป้อม ซึ่งเป็นโรงเรียนประจำท้องถิ่น จบชั้นประถมปีที่ 6 และได้ขวนขวาย เข้ามาเรียนต่อ ที่โรงเรียนสารคามพิทยาคม ซึ่งเป็นโรงเรียนประจำจังหวัด จนจบชั้นมัธยมปีที่ 3 เมื่อปี พ.ศ. 2480 การศึกษาของท่าน ในยุคสมัยนั้น นับว่าอยู่ในขั้นดี ท่านได้เข้ารับราชการ เป็นครูในปีรุ่งขึ้น หลังจากสำเร็จการศึกษา ชีวิตการเป็นครู ท่านเริ่มที่ โรงเรียนวัดบ้านชาด ตำบลหัวเรือ จังหวัดมหาสารคาม และต่อมาที่โรงเรียน บ้านสวนจิก ตำบลปอภาร จังหวัดร้อยเอ็ด
บรรพชาอุปสมบท
ด้วยความเลื่อมใสศรัทธา ในพระพุทธศาสนา ท่านได้บรรพชาอุปสมบทเมื่อปี พ.ศ. 2488 ณ พัทธสีมาวัดราษฎร์รังสรรค์ บ้านป่ายาง อำเภอเมืองร้อยเอ็ด จังหวัดร้อยเอ็ด โดยมีพระโพธิญาณมุนี (ดำ โพธิญาโณ) เจ้าคณะจังหวัดร้อยเอ็ด (ธรรมยุต) เป็นอุปัชฌาย์ ได้รับฉายา ทางพระพุทธศาสนา เป็นมคธว่า "มหาวีโร" พรรษาแรก ในชีวิตสมณะผู้ละวาง ท่านได้พำนักศึกษาปฏิบัติธรรม อยู่กับท่านพระอาจารย์คูณ อุตตโม วัดประชาบำรุง มหาสารคาม ปีต่อมา พ.ศ. 2489 ท่านได้จาริกไปจำพรรษ ที่วัดป่าแสนสำราญ อำเภอวารินชำราบ จังหวัดอุบลราชธานี มีโอกาสศึกษา ปฏิบัติธรรม เจริญวิปัสสนา กับท่านพระอาจารย์สิงห์ ขันตยาคโม ซึ่งเป็นศิษย์สำคัญของท่านพระอาจารย์มั่น ภูริทัตโต
ออกจาริกแสวงธรรม
เมื่อออกพรรษาแล้วพระศรี มหาวีโรในครั้งนั้นได้ออกจาริกแสวงธรรม ไปตามวนาป่าเขาราวไพร อาทิ ภูเก้า ภูผักกูด บ้านห้วยทราย อำเภอคำชะอี จังหวัดนครพนม (ปัจจุบันขึ้นกับจังหวัดมุกดาหาร) ซึ่งที่ภูผักกูด หรือภูผากูดแห่งนี้ เป็นสัปปายะสถาน ที่พ่อแม่ครูอาจารย์หลวงปู่เสาร์ หลวงปู่มั่น เคยธุดงค์จาริก มาพำนัก เป็นแหล่งเจริญธรรม ที่ผู้กล้าแห่งกองทัพธรรม ได้มาประพฤติธรรม บำเพ็ญเพียร ด้วยเป็นสถานที่อยู่ไกลจากชุมชน ขาดแคลนขัดสน ในปัจจัยสี่ แต่มีภูมิทัศน์ ที่เหมาะแก่การพัฒนา ภูมิธรรมสัมมาปฏิบัติเป็นอย่างยิ่ง
ปี พ.ศ. 2490 หลวงปู่ศรี มหาวีโร ธุดงค์ไปพำนักที่ถ้ำพระเวส ครั้นเข้าพรรษา ได้ไปจำพรรษา ที่วัดบ้านนาแก อำเภอนาแก จังหวัดนครพนม ซึ่งในยุคสมัยนั้น เป็นดินแดนที่ครุกรุ่นไปด้วยสถานการณ์ แห่งความขัดแย้ง ด้านอุดมการณ์ทางการเมือง และสังคม แต่ท่านก็อยู่ด้วยความราบรื่น ปราศจากอันตราย จนกระทั่ง ออกพรรษา จึงจาริกไปยังจังหวัดสกลนคร และปี พ.ศ. 2491 เข้าจำพรรษา ที่วัดโนนนิเวสน์ อำเภอเมืองอุดรธานี จังหวัดอุดรธานี ซึ่งเป็นการเดินตามทางรอยธรรม พ่อแม่ครูอาจารย์ คือหลวงปู่มั่น ภูริทัตโต ซึ่งเคยมาพำนักที่วัดแห่งนี้มาแต่ครั้งอดีต ด้วยความเลื่อมใสศรัทธาในปฏิปทาบารมีธรรมของท่านพระอาจารย์มั่น ภูริทัตโต พระบุพพาจารย์ใหญ่ ด้านวิปัสสนากรรมฐาน ซึ่งขณะนั้น อยู่ในช่วงปัจฉิมวัย พำนักอยู่ที่สำนักป่า บ้านหนองผือ ตำบลนาใน อำเภอพรรณานิคม จังหวัดสกลนคร
พระอาจารย์ศรี มหาวีโร จึงเข้าไปกราบนมัสการ พระเดชพระคุณหลวงปู่มั่น ภูริทตฺโต ที่สำนักป่าบ้านหนองผือ ขออนุญาต พำนักจำพรรษา และศึกษาธรรมกับท่าน ซึ่งหลวงปู่มั่น ก็เมตตาอนุญาต นับเป็นโอกาส อันเป็นมหามงคล ในชีวิตบรรพชิต ที่มีโอกาสศึกษาธรรม และอุปฏฺฐากพระบุพพาจารย์ใหญ่ หลวงปู่มั่น ภูริทัตโต รวมทั้งมีโอกาสเจริญธรรม กับสหธรรมิกร่วมสำนัก ร่วมครูอาจารย์เดียวกัน เมื่อหลวงปู่มั่น ภูริทัตโต อาพาธพระอาจารย์ศรี ก็มีโอกาสถวายการปฏิบัติ เมื่อท่านพระอาจารย์ใหญ่ถึงแก่มรณภาพ ก็นำความวิโยคอาดูร มาสู่ผู้เป็นศิษย์ ผู้เคารพศรัทธาครูอาจารย์ อย่างสุดจิต สุดใจ พระอาจารย์ศรี มหาวีโร ได้ถวายสักการะ สรีระ หลวงปู่มั่น เป็นครั้งสุดท้าย ในงานถวายเพลิง ฌาปนกิจ ที่วัดป่าสุทธาวาส จังหวัดสกลนคร
ต่อมาปี พ.ศ. 2493 พระอาจารย์ศรี มหาวีโร ไปจำพรรษาที่วัดป่าบ้านหนอง ผักตบ อำเภอวาริชภูมิ จังหวัดสกลนคร และปีต่อมา ได้มีโอกาส ไปพำนัก จำพรรษาที่ วัดบ้านห้วยทราย อำเภอคำชะอี จังหวัดมุกดาหาร ได้มีโอกาส ศึกษาธรรมกับท่านอาจารย์พระมหาบัว ญาณสัมปันโน ซึ่งเป็นประธานสงฆ์ในสำนักแห่งนี้
ปี พ.ศ. 2495 ได้ร่วมสร้างวัดป่าหนองแซง โดยบัญชาของพระธรรมเจดีย์ (จูม พนฺธุโล) วัดโพธิสมภรณ์ อุดรธานี
ท่านพระอาจารย์ศรี ได้ออกจาริกห่างถิ่นมหาสารคาม และร้อยเอ็ดไปนานหลายปี จนกระทั่งปี พ.ศ. 2496 ท่านจาริกมายังวัดป่ากุง ซึ่งเป็นวัดเก่าแก่ สร้างมาประมาณ 170 ปี ท่านเป็นผู้นำศรัทธา ในการพัฒนาวัดป่ากุง ให้เรืองรุ่งโดยลำดับ จนกระทั่งเป็น "วัดประชาคมวนาราม" ที่งามสง่า เป็นศาสนสถาน อันไพศาล สำหรับชาวพุทธ ผู้ศรัทธาในธรรมะ ของพระผู้มีพระภาคเจ้า และดำเนินตามธรรมวิถีของพ่อแม่ครูอาจารย์ หลวงปู่ศรี มหาวีโร จำพรรษาที่วัดประชาคมวนาราม หรือวัดป่ากุง ตั้งแต่ปี พ.ศ. 2507 เป็นต้นมา ท่านเป็นผู้นำ เป็นธุระในกิจการงาน พระศาสนา อย่างจริงจังและ มั่นคง สร้างคุณูปการและสาธารณประโยชน์ เป็นจำนวนมาก
สมณศักดิ์
นอกจากนั้นท่านยังได้รับปริญญาดุษฎีกิตติมศักดิ์ สาขาพุทธศาสตร์ จากมหาวิทยาลัยมหามกุฏราชวิทยาลัย เมื่อวันที่ 14 มิถุนายน พ.ศ. 2546 โดยมีสมเด็จพระญาณวโรดม (ประยูร สนฺตงฺกุโร) วัดเทพศิรินทราวาส กรุงเทพมหานคร เป็นผู้นำมาประทานมอบให้
พระมหาเจดีย์ชัยมงคล
ที่เป็นงานยิ่งใหญ่อลังการคือการก่อสร้าง "พระมหาเจดีย์ชัยมงคล" ณ วัดเจดีย์ชัยมงคล อำเภอหนองพอก จังหวัดร้อยเอ็ด พระมหาเจดีย์ชัยมงคลแห่งนี้ เป็นผลานิสงส์แห่งแรงศรัทธา ของชาวพุทธ ต่อพระบวรพุทธศาสนา ต่อพระสุปฏิปันโน ต่อบารมีธรรม ของพระเทพวิสุทธิมงคล(หลวงปู่ศรี มหาวีโร) ที่มุ่งเพื่อประโยชน์ ต่อสถาบันชาติ ศาสน์ กษัตริย์ อันเป็นหลักชัยหลักใจของชาวไทย หมายจรรโลงพระพุทธศาสนา สืบสานศิลปวัฒนธรรม งานพุทธศิลปให้สถิตสถาพรสืบไป รูปแบบอันวิจิตร เป็นศิลปผสมความยิ่งใหญ่ ของพระปฐมเจดีย์ กับความ โอฬารของพระธาตุพนม กลมกลืนเป็นอันหนึ่งอันเดียว ประดิษฐานตระหง่าน ตระการตา ด้วยศิลปกรรม อันล้ำเลิศ ด้วยฝีมือลูกหลานไทย เป็นนฤมิตกรรมแห่งยุคสมัย ที่จะเป็นปูชนียสถานสำคัญ ของไทย และของโลกวัฒนา สืบต่อไปภายภาคหน้า ในยามเช้าผู้คนจากบ้านไกลเรือนไกล จากหลายถิ่น จะมารวมกัน ที่หน้าวัดประชาคมวนาราม เพื่อเตรียมถวายภัตตาหาร บิณฑบาตรพระคุณเจ้า เป็นโอกาสที่พุทธศาสนิกชน จะได้กราบนมัสการหลวงปู่ศรี อย่างใกล้ชิด บางรายบางท่าน ก็มาขอพึ่งบารมีธรรมของท่าน ซึ่งท่านก็เมตตาเสมอตลอดมา
การบิณฑบาต เป็นธุดงควัตรที่พระกรรมฐานประพฤติปฏิบัติ หลวงปู่ศรีจะตื่นแต่ดึก ออกเดินไปรอบ ๆ วัด จนถึงเวลาบิณฑบาต ท่านเป็นผู้มีสุขภาพพลานามัยแข็งแรงแม้ช่วงที่มีอายุกว่า 80 ปีแล้ว หลังจากบิณฑบาตรแล้ว สาธุชนจะร่วมกันถวายภัตตาหารแด่พระภิกษุสามเณร หลวงปู่ศรี มหาวีโร ท่านเป็นพระวิปัสนาจารย์กรรมฐาน ที่มีความสามารถอย่างสูงในการแจกแจงแสดงธรรม หลวงปู่ศรี มหาวีโร เป็นพระเถราจารย์ ผู้เปี่ยมด้วยพรหมวิหารธรรม เป็นเนื้อนาบุญอันยิ่งใหญ่ของพระพุทธศาสนา เป็นพระป่า พระกรรมฐาน ที่ศิษย์เคารพ ศรัทธา อย่างมหาศาล เป็นสมณะผู้ปฏิบัติดี ปฏิบัติชอบ อย่างสิ้นสงสัย
มรณภาพ
พระเทพวิสุทธิมงคล (หลวงปู่ศรี มหาวีโร) พระวิปัสนาจารย์ชื่อดังภาคอีสาน ละสังขารแล้วเมื่อเวลา 05.34 น. วันที่ 16 สิงหาคม พ.ศ. 2554 ด้วยโรคชรา ภายในศาลากลางน้ำ วัดประชาคมวนาราม (ป่ากุง) อำเภอศรีสมเด็จ จังหวัดร้อยเอ็ด อายุ 94 ปี 3 เดือน 13 วัน ( 66 พรรษา) หลังจากหลวงปู่ฯ อาพาธมาตั้งแต่ ปี 2550 ศิษย์ยานุศิษย์นำเข้ารักษาตัวและเข้าออก โรงพยาบาลศรีนครินทร์ จังหวัดขอนแก่นจำนวนหลายครั้ง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานเพลิงศพเมื่อวันที่ 14 มกราคม พ.ศ. 2555 ณ เมรุชั่วคราว วัดประชาคมวนาราม ตำบลศรีสมเด็จ อำเภอศรีสมเด็จ จังหวัดร้อยเอ็ด
โยชิตสึเนะ
โยชิตสึเนะ เป็นรายการโทรทัศน์ของญี่ปุ่นฉายทางช่องNHKในวันที่ 9 มกราคม ถึง 11 ธันวาคม ค.ศ. 2005 โดยมีสามตอนพิเศษที่ฉายในวันที่ 24 ถึง 25 ธันวาคม ค.ศ. 2005
รางวัล
Nikkan Sports Drama Grand Prix ครั้งที่ 8
พระเทพเมธาภรณ์ (ประสงค์ วราสโย)
พระเทพเมธาภรณ์ (ประสงค์ วราสโย ป.ธ. 8) เจ้าคณะจังหวัดกาญจนบุรี-สุพรรณบุรี-นครปฐม (ธรรมยุต), อดีตเจ้าคณะอำเภอ จังหวัดกาญจนบุรี (ธรรมยุต),เจ้าอาวาสวัดสิริกาญจนาราม (เขาพุรางบน) ตำบลท่ามะขาม อำเภอเมืองกาญจนบุรี จังหวัดกาญจนบุรี รูปปัจจุบัน
ประวัติ
พระเทพเมธาภรณ์ มีนามเดิมว่า ประสงค์ นามสกุล บุญทศ